cyanic-selkie/wikianc huggingface dataset:
การแปลงพื้นที่เพื่อเปลี่ยนชนชั้น
การแปลงพื้นที่เพื่อเปลี่ยนชนชั้น (gentrification) เป็นกระบวนการเปลี่ยนแปลงลักษณะของย่านในเมืองย่านหนึ่ง ๆ ผ่านการไหลบ่าเข้ามาของผู้อยู่อาศัยและธุรกิจที่มีความมั่งคั่งมากกว่าผู้อยู่อาศัยและธุรกิจดั้งเดิม ย่านที่ตกเป็นเป้าหมายของการแปลงพื้นที่เพื่อเปลี่ยนชนชั้นจะถูกแปลงสภาพผ่านการปรับปรุงอาคารให้สูงหรือทันสมัยกว่าอาคารที่มีอยู่เดิม ผลที่ตามมาคือ ค่าเช่าหรือค่าครองชีพในย่านดังกล่าวสูงขึ้น ผู้ที่อยู่อาศัยและธุรกิจที่มีรายได้น้อยต้องย้ายออกไปตั้งหลักแหล่งในพื้นที่รอบนอกแทน และย่านที่ถูกแปลงสภาพนี้ก็จะถูกกลุ่มคนและธุรกิจที่มีรายได้สูงกว่าเข้าครอบครองในที่สุด กระบวนการนี้เป็นหัวข้อที่พบบ่อยและเป็นที่โต้เถียงในทางการเมืองและการวางผังเมือง การแปลงพื้นที่เพื่อเปลี่ยนชนชั้นมักเพิ่มมูลค่าทางเศรษฐกิจของย่านนั้น ๆ แต่การเปลี่ยนแปลงทางประชากรที่เกิดขึ้นก็มักเป็นที่มาของความขัดแย้งเช่นกัน
การแปลงพื้นที่เพื่อเปลี่ยนชนชั้นมักเคลื่อนย้ายองค์ประกอบทางเชื้อชาติ/ชาติพันธุ์และรายได้ครัวเรือนโดยเฉลี่ย ผ่านการพัฒนาที่อยู่อาศัย ธุรกิจ และทรัพยากรที่ปรับปรุงแล้วและมีราคาแพงขึ้น กระบวนการแปลงพื้นที่เพื่อเปลี่ยนชนชั้นโดยทั่วไปเป็นผลมาจากความสนใจที่เพิ่มขึ้นต่อย่านหนึ่ง ๆ ของกลุ่มคนผู้มีรายได้สูงกว่าซึ่งขยายตัวออกมาจากนคร เมือง หรือย่านที่อยู่ใกล้เคียง ขั้นตอนต่อไปคือการลงทุนที่เพิ่มขึ้นในชุมชนและโครงสร้างพื้นฐานที่เกี่ยวข้องโดยธุรกิจพัฒนาอสังหาริมทรัพย์ รัฐบาลท้องถิ่น หรือนักกิจกรรมในชุมชน รวมทั้งการพัฒนาเศรษฐกิจ ความสนใจธุรกิจที่เพิ่มขึ้น และอัตราอาชญากรรมที่ลดลง นอกเหนือจากผลประโยชน์ที่อาจเป็นไปได้เหล่านี้แล้ว การแปลงพื้นที่เพื่อเปลี่ยนชนชั้นยังนำไปสู่การอพยพและการโยกย้ายประชากรด้วย อย่างไรก็ตาม บางคนมองว่าความกังวลต่อการโยกย้ายประชากร (ซึ่งมักเป็นที่กล่าวถึงในการถกเถียงเกี่ยวกับการแปลงพื้นที่เพื่อเปลี่ยนชนชั้น) เป็นอุปสรรคต่อการอภิปรายว่าด้วยวิธีการที่ก้าวหน้าอย่างแท้จริงในการกระจายผลประโยชน์จากกลยุทธ์การพัฒนาเมือง
พระเจ้าซุกจง
พระเจ้าซุกจง (肅宗) อาจหมายถึง:
กีฬาเทเบิลเทนนิสในโอลิมปิกฤดูร้อน 2016
การแข่งขันเทเบิลเทนนิสในโอลิมปิกฤดูร้อน 2016 เป็นการแข่งขันเทเบิลเทนนิสโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-17 สิงหาคม พ.ศ. 2559 ที่สนามรีอูเซงตรู – พาวิลเลียน 3
พระเจ้าช็องจงที่ 1 แห่งโครยอ
พระเจ้าช็องจงที่ 1 แห่งโครยอ ( ค.ศ. 923 - ค.ศ. 949) เป็นพระราชาองค์ที่ 3 แห่งราชวงศ์โครยอ (ค.ศ. 946 - ค.ศ. 949) พระนางเดิม วัง โย (왕요, 王堯) เป็นพระราชโอรสของพระเจ้าแทโจแห่งโครยอ ปฐมกษัตริย์ราชวงศ์โครยอ และพระนางชินมย็องซุนซ็อง (신명순성왕후, 神明順成王后) ตระกูลยู ซึ่งเป็นตระกูลขุนนางเก่าชิลลา ในค.ศ. 943 พระเจ้าแทโจสวรรคต องค์ชายวัง มู จึงขึ้นครองราชย์เป็นพระเจ้าฮเยจง แต่ด้วยที่พระเจ้าฮเยจงขาดการสนับสนุนจากพระญาติที่มีอำนาจ ทำให้ต้องตกอยู่ภายใต้อำนาจของพระญาติของมเหสีต่างๆของพระเจ้าแทโจ ซึ่งล้วนเป็นขุนนางเก่าชิลลา วัง คยู (왕규, 王珪) หนึ่งในขุนนางเก่าชิลลา ต้องการให้หลานของตนได้เป็นกษัตริย์ จึงยุยงพระเจ้าฮเยจงว่าองค์ชายวัง โย และองค์ชายวัง โซ (왕소, 王昭) สองพี่น้องจะก่อกบฏ แต่พระเจ้าฮเยจงก็ไม่ทำอะไร ในค.ศ. 945 พระเจ้าฮเยจงสวรรคต บรรดาขุนนางจึงเชิญองค์ชายวังโยขึ้นครองราชสมบัติ เมื่อขึ้นครองราชสมบัติแล้ว พระเจ้าจองจงก็ไม่รอช้า ขอให้พระราชปิตุลาวังชิงยอม (왕식렴, 王式廉) แม่ทัพเปียงยางนำทัพลงมาปราบวังคยู
ในค.ศ. 946 พวกคิตันตั้งราชวงศ์เหลียว พระเจ้าช็องจงเห็นว่าพวกคิตันกำลังสะสมกำลังและอาจเป็นภัยต่อโครยอได้เหมือนที่อาณาจักรพาลแฮล่มสลาย จึงวางแผนจะย้ายเมืองหลวงไปเมืองเปียงยางเพื่อให้การปกครองชายแดนทางเหนือมีประสิทธิภาพมากขึ้น แต่ยังไม่ทันจะทำสิ่งใด พระเจ้าจองจงก็สิ้นพระชนม์ไปเสียก่อนในค.ศ. 949 องค์ชายวังโซ พระราชอนุชาขึ้นครองราชย์ต่อเป็นพระเจ้าควางจง
พระเจ้าช็องจง เสด็จสวรรคตเมื่อปี ค.ศ. 949 รวมพระชนมายุได้ 26 พรรษา
อ้างอิง
923949
หลุยส์ ครัมป์
หลุยส์ มอริส ครัมป์ (เกิดเมื่อวันที่ 21 พฤษภาคม ค.ศ. 1916 – เสียชีวิตเมื่อวันที่ 6 เมษายน ค.ศ. 2019) เป็นนักการเมืองชาวอเมริกันจากรัฐเท็กซัส นอกจากนี้ยังเป็นทนายความอีกด้วย ครัมป์เคยเป็นวุฒิสภารัฐเท็กซัสในปี ค.ศ. 1959 จนถึงปี ค.ศ. 1967 สังกัดพรรคเดโมแครต
การเกิดอารมณ์เพศจากสิ่งเฉพาะ
การเกิดอารมณ์เพศจากสิ่งเฉพาะ หรือ เฟทิชิซึม (fetishism, sexual fetishism) เป็นรสนิยมทางเพศรูปแบบหนึ่งที่เข้าข่ายลักษณะกามวิปริตที่มี วัตถุที่ไม่เกี่ยวข้องกับมนุษย์ (เฟทิช, fetish) เป็นสิ่งเร้าความรู้สึกทางเพศ การเกิดอารมณ์เพศจากสิ่งเฉพาะนั้นมักไม่มองว่าเป็นพยาธิสภาพ หรือเป็น โรคทางจิตเวช
ในบรรดาวัตถุเฟทิชนั้นรวมถึงบางส่วนของร่างกายหรืออวัยวะใดอวัยวะหนึ่งของมนุษย์เป็นเฉพาะส่วน เช่น นิ้วมือเรียว ท้องคนน้ำหนักเกิน หรือ เรียวขา ความปรารถนาทางเพศแบบนี้สามารถแยกย่อยเป็นอีกประเภทที่เรียกว่า ความปรารถนาทางเพศกับร่างกายเฉพาะส่วน (partialism) ในปัจจุบัน การเกิดอารมณ์เพศจากสิ่งเฉพาะสามารถแบ่งออกเป็นประเภทย่อยได้หลายประเภท เช่น ความปรารถนาทางเพศกับเสื้อผ้าและเครื่องนุ่งห่ม (cloth fetish), ความปรารถนาทางเพศกับรองเท้า (shoes fetish), ความปรารถนาทางเพศกับเรียวขา (legs fetish) เป็นต้น
สาเหตุ
การเกิดอารมณ์เพศจากสิ่งเฉพาะมักเป็นที่ปรากฏชัดในช่วงเข้าสู่วัยรุ่น ในปัจจุบันวงการแพทย์และจิตวิทยายังไม่สามารถระบุเหตุผลที่ชัดเจนของรสนิยมทางเพศนี้ได้
จากทฤษฎีการเรีบนรู้พฤติกรรมแบบฝังใจ (imprinting) อธิบายไว้ว่ามนุษย์เรียนรู้ที่จะจดจำลักษณะที่ดึงดูดทางเพศขณะที่ยังเป็นเด็ก ดังนั้นความปรารถนาทางเพศกับวัตถุอาจเกิดจากการที่ในวัยเด็กคลุกคลีหรือเกิดการฝังใจ (imprint) ที่ผิดไปว่าวัตถุว่าเป็นสิ่งที่ดึงดูดทางเพศ หรือจำกัดวัตถุที่ดึงดูดทางเพศเป็นวัตถุเฉพาะบางกลุ่มเท่านั้น
ไซมอน เชิร์ช
ไซมอน ริชาร์ด เชิร์ช (เกิดวันที่ 10 ธันวาคม ค.ศ. 1988) เป็นอดีตนักฟุตบอลผู้เคยเล่นในตำแหน่งกองหน้าให้กับพลิมัทอาร์ไกล์ในลีกวันเป็นสโมสรสุดท้าย
การเกิดอารมณ์เพศจากสิ่งเฉพาะ
ประเภทของการเกิดอารมณ์เพศจากสิ่งเฉพาะ
จากการตรวจสอบกรณีของผู้ได้รับการวินิจฉัยอย่างมีนัยสำคัญทางคลินิกว่ามีการเกิดอารมณ์เพศจากสิ่งเฉพาะ ทั้งหมด 48 กรณี พบว่าประกอบด้วยการเกิดอารมณ์เพศจากสิ่งเฉพาะต่าง ๆ ดังนี้ ความปรารถนาทางเพศกับเสื้อผ้าหรือเครื่องนุ่งห่ม (clothing fetishism) 58.3%, ความปรารถนาทางเพศกับวัตถุที่ทำมาจากยาง (rubber fetishism) 22.9%, ความปรารถนาทางเพศกับรองเท้า (footwear fetishism) 14.6%, ความปรารถนาทางเพศกับอวัยวะหรือส่วนของร่างกายเป็นเฉพาะ (body parts fetishism) 14.6%, ความปรารถนาทางเพศกับเครื่องหนัง (leather fetishism) 10.4% และ ความปรารถนาทางเพศกับเนื้อผ้าหรือของนุ่ม (soft materials fetishism) 6.3%
ไซมอน เชิร์ช
หลังจากที่ได้เซ็นสัญญากับทีมเยาวชน เชิร์ชก็ได้เล่นให้กับเรดิงเป็นระยะเวลาสิบปี โดยมีช่วงเวลา 6 ปีที่เขาได้เล่นในระดับอาชีพ เขายิงประตูให้กับเรดิง 22 ลูกจากการลงเล่น 104 นัด ก่อนที่จะย้ายไปเล่นให้กับหลายสโมสร ได้แก่ ชาร์ลตันแอธเลติก, มิลตันคีนส์ดอนส์ และโรดา เจซี เคอร์เครด เขายังเคยถูกปล่อยยืมตัวให้กับแอเบอร์ดีน โดยยิงได้ 6 ประตูจากการลงเล่น 13 นัด
เชิร์ชลงเล่นให้กับทีมชาติเวลส์ทั้งหมด 38 นัด ซึ่งรวมถึงสองนัดที่ลงเล่นในฟุตบอลชิงแชมป์แห่งชาติยุโรป 2016
นิโคลัส เพฟเนอร์
นิโคลัส เพฟเนอร์ หรือ นิโคลัส เบิร์นฮาร์ด ลีออน เพฟเนอร์ (Nikolaus Pevsner หรือ Nikolaus Bernhard Leon Pevsner) (30 มกราคม ค.ศ. 1902 – 18 สิงหาคม ค.ศ. 1983) นิโคลัส เพฟเนอร์เป็นนักวิชาการและนักประวัติศาสตร์ศิลปะชาวอังกฤษที่เกิดในเยอรมนี เพฟเนอร์มีความเชี่ยวชาญโดยเฉพาะที่เกี่ยวกับประวัติศาสตร์ของสถาปัตยกรรม งานชิ้นสำคัญที่สุดและเป็นที่รู้จักกันมากที่สุดคืองานเขียน “คู่มือสถาปัตยกรรมของเพฟเนอร์” (The Pevsner Architectural Guides) รวมทั้งหมด 46 เล่มที่เขียนและพิมพ์ระหว่างปี ค.ศ. 1951 ถึงปี ค.ศ. 1974 ที่เป็นงานเขียนที่มีเนื้อหาครอบคลุมสถาปัตยกรรมของหมู่เกาะบริติช
ข้อมูลเพิ่มเติม
1902 1983
ความอัปยศแห่งฆิฆอน
ความอัปยศแห่งฆิฆอน (Disgrace of Gijón) เป็นชื่อที่ใช้เรียกการแข่งขันในฟุตบอลโลก 1982 ระหว่างเยอรมนีตะวันตกกับออสเตรียซึ่งจัดขึ้นที่สนามเอลโมลินอน ในเมืองฆิฆอน ประเทศสเปน ในวันที่ 25 มิถุนายน ค.ศ. 1982 ซึ่งเป็นการแข่งขันนัดสุดท้ายในรอบแบ่งกลุ่มของกลุ่มที่ 2 หลังจากที่แอลจีเรียและชิลีแข่งขันไปแล้วก่อนหน้านี้หนึ่งวัน ในการแข่งขันนัดนี้ ถ้าเยอรมนีตะวันตกชนะ 1 หรือ 2 ประตูก็จะทำให้เยอรมนีตะวันตกและออสเตรียผ่านเข้ารอบไปด้วยกัน และแอลจีเรียซึ่งเอาชนะเยอรมนีตะวันตกได้ก่อนหน้านี้นั้นตกรอบ เยอรมนีตะวันตกออกนำก่อนใน 10 นาทีแรก และ 80 นาทีที่เหลือหลังจากนั้นกลายเป็นที่วิพากษ์วิจารณ์เนื่องจากทั้งสองฝ่ายไม่ตั้งใจจะทำประตูเพิ่มเลย ทั้งสองทีมถูกตั้งข้อกล่าวหาว่าล้มบอล แม้ว่าฟีฟ่าจะตัดสินว่าทั้งสองทีมไม่ได้ทำผิดกติกาก็ตาม
ปูมหลัง
แอลจีเรียเริ่มต้นการแข่งขันด้วยการพลิกล็อกเอาชนะเยอรมนีตะวันตกด้วยผล 2–1 ในการแข่งขันวันแรก ซึ่งเรียกขานกันว่าเป็น "การพลิกล็อกที่เหลือเชื่อที่สุดนับตั้งแต่เกาหลีเหนือชนะอิตาลีในปี 1966" และเป็น "หนึ่งในเหตุการณ์สุดช็อกในประวัติศาสตร์ของฟุตบอลโลก" แอลจีเรียกลายเป็นชาติแอฟริกาและชาติอาหรับชาติแรกที่เอาชนะชาติจากยุโรปได้ในการแข่งขันฟุตบอลโลก ก่อนจะแพ้ออสเตรีย 0–2 และชนะชิลี 3–2 ในนัดสุดท้าย ซึ่งทำให้แอลจีเรียกลายเป็นชาติจากแอฟริกาและชาติอาหรับชาติแรกที่ชนะได้สองครั้งในการแข่งขันฟุตบอลโลกคราวเดียวกันอีกด้วย
เนื่องจากแอลจีเรียแข่งขันนัดสุดท้ายไปแล้วก่อนที่เยอรมนีตะวันตกจะพบกับออสเตรีย ทีมยุโรปทั้งสองทีมจึงรู้ดีว่าผลการแข่งขันจะมีผลอย่างไรต่อการเข้ารอบหรือตกรอบ ถ้าเยอรมนีตะวันตกชนะ 1 หรือ 2 ประตู ทั้งเยอรมนีตะวันตกและออสเตรียก็จะเข้ารอบไปด้วยกัน ถ้าเยอรมนีตะวันตกชนะมากกว่านั้นเยอรมนีตะวันตกกับแอลจีเรียจะเข้ารอบ แต่ถ้าเสมอกันหรือออสเตรียชนะ เยอรมนีตะวันตกจะตกรอบ
สรุปเหตุการณ์
ผู้ที่เห็นเหตุการณ์ต่างแสดงความไม่พอใจ เอเบอร์ฮาร์ท สตันเย็ค ผู้บรรยายของสถานีโทรทัศน์ อาแอร์เด ของเยอรมนีตะวันตกไม่บรรยายหรือออกความเห็นใด ๆ กับการแข่งขันอีกเลย โรแบร์ท เซเกอร์ ผู้บรรยายของออสเตรียผิดหวังกับสิ่งที่เห็นและบอกให้ผู้ชมปิดโทรทัศน์ จอร์จ เวกซีย์ นักข่าวของ เดอะนิวยอร์กไทมส์ กล่าวว่าทั้งสองทีม "ดูเหมือนจะร่วมมือกัน" แม้ว่าจะกล่าวเสริมว่าพิสูจน์ได้ยากก็ตาม เอลโกเมร์ซิโอ หนังสือพิมพ์ท้องถิ่นตีพิมพ์รายงานการแข่งขันนัดนี้ลงในหมวดข่าวอาชญากรรม
ผู้ชมในสนามก็ไม่พอใจและแสดงอาการโกรธเคืองต่อผู้เล่นในสนามเช่นกัน ผู้ชมชาวสเปนตะโกนว่า "Fuera, fuera" ("ออกไป ออกไป") "Argelia, Argelia" ("แอลจีเรีย แอลจีเรีย") และ "Que se besen, que se besen" ("จูบกันเลยสิ จูบกันเลยสิ") ในขณะที่ผู้ชมชาวแอลจีเรียโบกธนบัตรใส่ผู้เล่น แม้แต่ผู้ชมชาวเยอรมันและออสเตรียเองก็แสดงอาการไม่พอใจเช่นกัน เนื่องจากพวกเขาหวังจะได้การแข่งขันที่ดุเดือดเช่นเดียวกับ "ปาฏิหาริย์แห่งกอร์โดบา" ซึ่งออสเตรียเอาชนะเยอรมนีตะวันตกได้ในการแข่งขันฟุตบอลโลก 1978 แฟนบอลชาวเยอรมันคนหนึ่งถึงกับเผาธงชาติเพื่อประท้วง
หลังจากเหตุการณ์
เนื่องจากเยอรมนีตะวันตกชนะ 1–0 ทำให้มี 4 คะแนนเท่ากับออสเตรียและแอลจีเรีย เยอรมนีตะวันตกและออสเตรียผ่านเข้ารอบต่อไปเนื่องจากผลต่างประตูได้-เสียดีกว่าแอลจีเรีย ออสเตรียผ่านเข้ารอบที่สองไปพบกับฝรั่งเศสและไอร์แลนด์เหนือ ในขณะที่เยอรมนีตะวันตกผ่านเข้าไปพบกับสเปนซึ่งเป็นเจ้าภาพ และอังกฤษซึ่งเอาชนะฝรั่งเศสมาได้ก่อนหน้านี้
หลังจบการแข่งขัน แฟนฟุตบอลชาวเยอรมันบางส่วนที่โกรธแค้นมารวมตัวกันที่โรงแรมที่พักของนักฟุตบอลทีมชาติเยอรมนีตะวันตก พร้อมทั้งขว้างปาไข่และสิ่งของต่าง ๆ ใส่ผู้เล่น ผู้บรรยายทางโทรทัศน์ของทั้งเยอรมนีตะวันตกและออสเตรียไม่พอใจถึงกับบอกให้ผู้ชมเปลี่ยนช่องไปดูรายการอื่นแทน สหพันธ์ฟุตบอลแอลจีเรียประกาศประท้วงอย่างเป็นทางการ นอกจากนั้น ประธานสหพันธ์ฟุตบอลแอลจีเรียแสดงความเห็นว่าบ็อบ วาเลนไทน์ ผู้ตัดสินในการแข่งขันนัดนี้ควรเข้าจัดการ และการที่บ็อบไม่เข้าไปจัดการนั้นเป็นเหตุสมควรที่จะประท้วง อย่างไรก็ตาม ฟีฟ่าพิจารณาว่าไม่มีการทำผิดกติกาเกิดขึ้น และตัดสินใจไม่ดำเนินการใด ๆ ทั้งสองฝ่ายปฏิเสธการสมรู้ร่วมคิด ยุพ แดร์วัล ผู้จัดการทีมชาติเยอรมนีตะวันตกปกป้องลูกทีมจากข้อวิจารณ์ โดยอ้างว่าสภาพร่างกายของอุลลี ชตีลีเคอ และคาร์ล-ไฮนทซ์ รุมเมอนิกเกอไม่พร้อมลงแข่งขัน เยอรมนีตะวันตกผ่านเข้ารอบชิงชนะเลิศไปพบกับอิตาลีก่อนจะแพ้ไปด้วยผล 3–1 ส่วนออสเตรียตกรอบในรอบถัดมา
เนื่องจากการแข่งขันนัดนี้ ทำให้การแข่งขันนับตั้งแต่ฟุตบอลชิงแชมป์แห่งชาติยุโรป 1984 และฟุตบอลโลก 1986 เป็นต้นมา นัดสุดท้ายของรอบแบ่งกลุ่มในกลุ่มเดียวกันจะแข่งพร้อมกัน
คู่หูป่วน ก๊วนจับผี
คู่หูป่วน ก๊วนจับผี (유령을 잡아라) เป็นซีรีส์ทางโทรทัศน์ของเกาหลีใต้ในปี ค.ศ. 2019 ที่นำแสดงโดยมุน กึน-ย็อง และคิม ซ็อน-โฮ ออกอากาศทางช่องทีวีเอ็น ตั้งแต่วันที่ 21 ตุลาคม ถึง 10 ธันวาคม ค.ศ. 2019
เรื่องย่อ
ยูรยอง (มุน กึน-ย็อง) กลายเป็นตำรวจสืบสวนเพื่อตามหา ยูจิน (มุน กึน-ย็อง) น้องสาวฝาแฝดที่หายไปของเธอ เธอรู้สึกผิดหวังเพราะรายงานการสูญเสียน้องสาวฝาแฝดของเธอไม่ได้รับการเหลียวแลจาก ฮา มา-รี (ช็อง ยู-จิน) เจ้าหน้าที่ตำรวจในขณะนั้น เธอคิดว่าน้องสาวฝาแฝดของเธอตกเป็นเหยื่อของการฆาตกรรมต่อเนื่องโดยผีใต้ดิน เธอไม่ได้ปฏิบัติตามกฎเสมอไปเพราะเธอเชื่อมั่นในความยุติธรรม เธอร่วมมือกับ โก จี-ซ็อก (คิม ซ็อน-โฮ) ในคืนที่เธอเข้ากะ ด้วยความช่วยเหลือของ คิม อู-ฮย็อก (กี โด-ฮุน) เจ้าหน้าที่ตำรวจรถไฟใต้ดินที่สนใจในความอุตสาหะของเธอ เธอค้นหาน้องสาวฝาแฝดของเธอในอุโมงค์โดยที่หัวหน้าของเธอไม่รู้ โก จี-ซ็อกมีชื่อเสียงเพราะรูปลักษณ์ของเขาและเป็นเจ้าหน้าที่ตำรวจที่ดีที่สุดในชั้นเรียนของเขา เขาได้รับการเลื่อนขั้นให้เป็นตำรวจนครบาลพร้อมกับอดีตแฟนสาวของเขาคือ ฮา มา-รี แต่สถานการณ์บังคับให้เขาต้องเป็นตำรวจรถไฟใต้ดินซึ่งนำไปสู่การเลิกรากับแฟนสาว เขาปฏิบัติตามกฎอย่างเคร่งครัดและไม่ชอบความวุ่นวาย คู่หูของเขาอย่างยูรยองสร้างปัญหามากมายให้กับเขา แต่เนื่องจากความจริงใจของยูรยองสำหรับทุกกรณี เขาจึงเริ่มคิดถึงอดีตของเขา ต่อมา ยูรยองต้องการแยกทางกับคู่หูของเธอ เพราะเธอไม่ต้องการพึ่งพาเขาตลอดเวลา จี-ซ็อกเสียใจมากแต่เขาก็เข้าใจการตัดสินใจแยกทางของคู่หู
มิถุนายน พ.ศ. 2548
{| style="float: right; margin-left: 1em; margin-bottom: 2em; width: 250px;"
หนังสือพิมพ์
รายวัน: ไทยรัฐ - เดลินิวส์ - ข่าวสด  - แนวหน้า - กรุงเทพธุรกิจ - ผู้จัดการรายวัน  - มติชนรายวัน  - บางกอกโพสต์
รายสัปดาห์: ฐานเศรษฐกิจ - ประชาติธุรกิจ
โทรทัศน์
ช่อง 3 - ช่อง 5 - ช่อง 7 - ช่อง 9 - ช่อง 11 - ไอทีวี - เนชั่นแชนแนล
เมลดา สุศรี
เมลดา สุศรี (เกิด 4 มิถุนายน พ.ศ. 2539) ชื่อเล่น โบว์ เป็นนักแสดง นักร้อง นางแบบชาวไทย เข้าสู่วงการบันเทิงจากการเป็นนักร้องเกิร์ลกรุปสัญชาติไทย คิส มี ไฟฟ์ จากค่ายกามิกาเซ่ หลังจากการยุบวงดนตรีได้เข้าร่วมการประกวดไทยซุปเปอร์โมเดลคอนเทสต์ 2013 และได้รับตำแหน่งชนะเลิศ และได้เซ็นสัญญากับสถานีโทรทัศน์สีกองทัพบกช่อง 7 พร้อมมีผลงานในวงการบันเทิงอย่างละครโทรทัศน์ อาทิเช่น ใยกัลยา, คาดเชือก, โนห์รา และได้เข้าชิงรางวัล Asian Television Awards ครั้งที่ 23 ที่ประเทศมาเลเซีย สาขานักแสดงนำหญิงยอดเยี่ยม จากละครเรื่อง หงส์เหนือมังกร ปัจจุบันได้หมดสัญญากับทางสถานีโทรทัศน์สีกองทัพบกช่อง 7 และได้เซ็นสัญญาเป็นนักแสดงสังกัดสถานีวิทยุโทรทัศน์ไทยทีวีสีช่อง 3
ชีวิตช่วงต้น
เมลดา สุศรี เกิดเมื่อวันที่ 4 มิถุนายน พ.ศ. 2539 ที่เขตบางกะปิ กรุงเทพมหานคร ชื่อเล่นจริงที่ครอบครัวตั้งให้คือ โบอิง มีที่มาจากช่วงที่เครื่องบินโบอิงตก เธอเป็นบุตรคนเดียวของครอบครัว จบการศึกษาระดับมัธยมศึกษา แผนการเรียน ศิลป์-ภาษาญี่ปุ่น โรงเรียนสาธิตมหาวิทยาลัยรามคำแหง และจบการศึกษาระดับปริญญาตรีจาก คณะสื่อสารมวลชน สาขาวิทยุกระจายเสียงและวิทยุโทรทัศน์ มหาวิทยาลัยรามคำแหง เมื่อวันที่ 7 กุมภาพันธ์ พ.ศ. 2563 เมลดาเคยติด 1 ใน 7 จากการเข้าประกวด Smile Kids บนเวทีไทยซุปเปอร์โมเดลคอนเทสต์ 2004
การทำงาน
ภายหลังจากการประกวดเมลดาได้ตกลงเซ็นสัญญาเป็นนักแสดงอยู่ภายใต้สังกัดช่อง 7 ตั้งแต่ปี พ.ศ. 2557 เริ่มแสดงละครเรื่องแรกในบทบาทนางเอกละครโทรทัศน์คือเรื่อง คาดเชือก รับบท ละเมียน และเรื่อง ใยกัลยา รับบท หอมน้ำ (ซึ่งละครเรื่อง ใยกัลยา ออกฉายก่อนละคร คาดเชือก) ต่อมาได้รับบท โนห์รา ในละครเรื่อง โนห์รา จากนั้นได้มีผลงานละครตามมาอีกมากมาย และเมื่อวันที่ 24 เมษายน พ.ศ. 2563 ทางต้นสังกัดได้ชี้แจงถึงการสิ้นสุดสัญญาการเป็นนักแสดงของเมลดาในเดือนพฤษภาคม พ.ศ. 2563 และละครเรื่องสุดท้ายกับทางช่อง 7 คือเรื่อง อินทรีแดง รวมระยะเวลาทั้งหมด 6 ปีที่เธออยู่สังกัดช่อง 7 หลังสิ้นสุดสัญญาเมลดาได้เป็นนักแสดงอิสระก่อนเข้าเซ็นสัญญาเป็นนักแสดงภายใต้สังกัดช่อง 3 พร้อมมีผลงานละครโทรทัศน์เรื่องแรกในฐานะนางเอกช่อง 3 คือเรื่อง มนต์รักหนองผักกะแยง รับบท ชมพู่ ประกบคู่กับพระเอกของช่อง ณเดชน์ คูกิมิยะ
วันฮาร์ต (เพลง)
อัลบั้มในชื่อเดียวกันนี้ ดูบทความที่ วันฮาร์ต
"วันฮาร์ต " (One Heart) คือซิงเกิลที่ 3 จากอัลบั้ม วันฮาร์ต ของเซลีน ดิออน วางจำหน่ายวันที่ 16 มิถุนายน พ.ศ. 2546 จำหน่ายนอกสหรัฐอเมริกา "วันฮาร์ต" เป็นผลงานการประพันธ์และอำนวยการสร้าง John Shanks และ Kara DioGuardi.
มิวสิกวิดีโอเพลง "วันฮาร์ต" อำนวยการสร้างโดย Antti Jokinen ซึ่งแพร่ภาพครั้งแรก 30 พฤษภาคม พ.ศ. 2546 ซึ่งรวมอยู่ในแผ่นซิงเกิลเอไซด์ของสหราชอาณาจักร ในซิงเกิล "วันฮาร์ต/ไอโดรฟออลไนต์" เบื้องหลังการสร้างสื่อวิดิทัศน์นี้อยู่ใน อะนิวเดย์... ไลฟ์อินลาสเวกัส ส่วนดีวีดีพิเศษ
DioGuardi และ Shanks ยังเป็นผู้ประพันธ์และอำนวยการซิงเกิลใหม่ปี พ.ศ. 2550 นี้ "เทกกิงแชนเซส"
รูปแบบจัดจำหน่ายและรายชื่อเพลง
ซิงเกิลซีดี 2 เพลง - (ยุโรป)
ซิงเกิลซีดี 4 เพลง - (ยุโรป)
ซิงเกิลซีดี 4 เพลง (สหราชอาณาจักร)
ยุทธการที่เกรบบีแบร์ก
ยุทธการที่เกรบบีแบร์ก (Slag om de Grebbeberg) เป็นการสู้รบครั้งสำคัญในช่วงยุทธการที่เนเธอร์แลนด์,ซึ่งเป็นส่วนหนึ่งของ สงครามโลกครั้งที่สอง ในปฏิบัติการกรณีสีเหลืองในปี ค.ศ. 1940.
ภาษากริซตัง
ภาษากริซตัง (Kristang language) หรือ ภาษาโปรตุเกสลูกผสมมะละกา (Malaccan Creole Portuguese) หรือภาษามะละกา หรือภาษาเกอราเกา พูดโดยชาวกริซตังซึ่งเป็นลูกหลานระหว่างชาวโปรตุเกสกับชาวเอเชียที่อยู่ในมะละกาและสิงคโปร์ มีผู้พูดภาษานี้ราว 1,000 คน ในมะละกา มีความเกี่ยวข้องกับสำเนียงที่พบในกัวลาลัมเปอร์และสิงคโปร์ เป็นภาษาทางการค้า ผู้พูดภาษานี้ส่วนใหญ่เป็นผู้ใหญ่ ผู้พูดภาษานี้จะพูดภาษามลายูซาบา ผู้หญิงบางคนพูดภาษาอังกฤษได้ บางครั้งเรียกว่าภาษาคริสเตาหรืออย่างง่ายๆว่าภาษาปาปีอา ประมาณ 80% ของผู้พูดภาษานี้ที่เป็นผู้สูงอายุจะพูดภาษานี้ในชีวิตประจำวัน มีผู้พูดจำนวนน้อยในกัวลาลัมเปอร์ซึ่งเกิดจากการอพยพ มีผู้พูดภาษาคริสตังที่ย้ายถิ่นไปยังอังกฤษ ออสเตรเลีย
ลักษณะ
ไวยากรณ์ของภาษาเป็นแบบเดียวกับภาษามลายู คำศัพท์ส่วนใหญ่มาจากภาษาโปรตุเกส และอาจจะเป็นเพราะผลจาการย้ายถิ่นและการติดต่อทางการค้า ภาษากริซตังจึงมีลักษณะคล้ายกับภาษาลูกผสมอื่น ๆ ที่ตายไปแล้วในอินโดนีเซียและติมอร์-เลสเต
ไวยากรณ์
ในการแสดงกาลของกริยา จะมีการเติมคำ เช่น ja แสดงอดีต (มาจาก já ในภาษาโปรตุเกส “แล้ว”) ta สำหรับปัจจุบันกำลังกระทำ (มาจากภาษาโปรตุเกส está “เป็น/คือ”) logu สำหรับอนาคต โดยการใช้งานเป็นแบบเดียวกับคำที่มีความหมายเช่นเดียวกันนี้ในภาษามลายูคือ sudah, sedang, และ akan
คำศัพท์
คำสรรพนาม yo (ฉัน) เป็นคำที่ใช้อยู่ในภาษาโปรตุเกสทางตอนเหนือ เช่นเดียวกับในภาษาสเปน ภาษาอิตาลีและภาษาซิซิลี รากศัพท์ในภาษากริซตังส่วนใหญ่มาจากภาษาโปรตุเกส แต่มีการเปลี่ยนรูปไปบ้าง เช่น padrinho (เจ้าพ่อ) madrinha (เจ้าแม่) ในภาษาโปรตุเกส กลายเป็น inyu และ inya gordo (อ้วน) ในภาษาโปรตุเกสเป็น godro เสียงสระประสม oi หรือ ou (ในสำเนียงโบราณ) ลดรูปเป็น o เช่น dois/dous "สอง" → dos à noite/à noute "คืนนี้" → anoti
คำภาษาโปรตุเกสจำนวนมากที่เริ่มต้นด้วย ch จะออกเสียงเป็น sh ในภาษาโปรตุเกสสมัยใหม่ ยังคงออกเสียงเป็น ch ในภาษากริซตัง chegar "มาถึง" และ chuva "ฝน" จากภาษาโปรตุเกสเป็น chegak และ chu ซึ่งอาจเป็นเพราะอิทธิพลของภาษามลายูหรือเพราะภาษากริซตังได้รักษาการออกเสียงของภาษาโปรตุเกสโบราณไว้ เพราะการออกเสียงเช่นนี้ พบในภาษาโปรตุเกสทางตอนเหนือด้วย
ระบบการเขียน
ภาษากริซตังไม่เคยมีการเรียนการสอนในโรงเรียน ส่วนใหญ่ใช้เป็นภาษาพูด ข้อเสนอในการสร้างมาตรฐานการออกเสียงเริ่มขึ้นเมื่อราว พ.ศ. 2523 เมื่อ Alan B. Baxter ทำวิทยานิพนธ์เกี่ยวกับไวยากรณ์ภาษากริซตัง โดยใช้ระบบการออกเสียงแบบเดียวกับภาษามลายู โดย e ออกเสียงเป็นสระอีเมื่อพยางค์ต่อไปมีเสียงสระอี เช่น penitensia ออกเสียงว่า “ปีนีเตนเซีย”
การทอดไมตรี
การทอดไมตรี (Rapprochement) เป็นคำที่ใช้ในวิชาความสัมพันธ์ระหว่างประเทศ มีรากศัพท์มาจากภาษาฝรั่งเศสว่า rapprocher หมายถึง "การนำมาร่วมกัน" เป็นการฟื้นสัมพันธไมตรีระหว่างสองประเทศ ในทางด้านการเมืองแล้ว การทอดไมตรีเป็นการผสมร่วมกันของความแตกต่างในปัจจัยทางการเมือง ยกตัวอย่างเช่น การทอดไมตรีระหว่างสหรัฐอเมริกา ในสมัยประธานาธิบดี ริชาร์ด นิกสัน กับสาธารณรัฐประชาชนจีน นับตั้งแต่ ค.ศ. 1972 เป็นต้นมา
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขต 1
เขตเลือกตั้งที่ 1 ประกอบไปด้วยอำเภอเมืองนราธิวาสและอำเภอตากใบ
เขต 2
เขตเลือกตั้งที่ 2 ประกอบไปด้วยอำเภอสุไหงปาดี อำเภอสุไหงโก-ลกและอำเภอแว้ง
เขต 3
เขตเลือกตั้งที่ 3 ประกอบด้วยอำเภอสุคิริน อำเภอจะแนะ อำเภอระแงะและอำเภอเจาะไอร้อง
เขต 4
เขตเลือกตั้งที่ 4 ประกอบด้วยอำเภอศรีสาคร อำเภอรือเสาะ อำเภอยี่งอและอำเภอบาเจาะ
ฌ็อง-มารี เลอ แปน
ฌ็อง-มารี เลอ แปน (Jean-Marie Le Pen) เป็นนักการเมืองชาวฝรั่งเศสผู้ดำรงตำแหน่งประธานแนวร่วมแห่งชาติตั้งแต่ปี ค.ศ. 1972 ถึง ค.ศ. 2011
รายชื่อตึกที่สูงที่สุดในโลก
รายชื่ออาคารที่สูงที่สุดนี้ ประกอบด้วย ตึกระฟ้าที่มีชั้นที่ต่อเนื่องกันและมีความสูงอย่างน้อย 350 เมตร (1,150 ฟุต) โครงสร้างที่ไม่ใช่สิ่งปลูกสร้าง เช่น หอคอย จะไม่รวมอยู่ในรายการนี้ (สำหรับรายละเอียดเหล่านี้ โปรดดู รายชื่อตึกและสิ่งก่อสร้างที่สูงที่สุดในโลก) ข้อมูลโดย "สภาตึกสูงและที่อยู่อาศัยในเมือง” (CTBUH)
รายการ
ณ ปี 2020 รายชื่อตึกที่สูงที่สุดในโลกนี้รวมอาคารทั้งหมด 76 แห่ง (ที่สร้างเสร็จแล้วและมียอดสถาปัตยกรรม) ซึ่งมีความสูง 350 เมตร (1,150 ฟุต) ขึ้นไป โดยประเมินโดยลักษณะทางสถาปัตยกรรมที่สูงที่สุด ในจำนวนนี้ 40 แห่งอยู่ในประเทศจีน หกในเจ็ดอาคารหลังสุดท้ายที่ได้รับการบันทึกว่าเป็น 'อาคารที่สูงที่สุด' ยังคงพบอยู่ในรายการ ยกเว้นเป็น ตึกนอร์ทเทาเวอร์ของอาคารเวิลด์เทรดเซ็นเตอร์ (WTC) ที่เดิมสูง 417 เมตร (1,368 ฟุต) และถูกทำลายล้างในวันที่ 11 กันยายน ปี พ.ศ. 2544 ซึ่งหากไม่เคยถูกทำลายและวันเวิลด์เทรดเซ็นเตอร์ไม่เคยสร้างแทน อาคารแฝด WTC จะอยู่ในอันดับที่ 34 และ 35 ในรายการปัจจุบัน
ตึกที่สูงที่สุดแบ่งตามทวีป
อันดับตึกที่สูงที่สุดที่แบ่งตามทวีปโดยเรียงตามอันดับความสูง มีดังนี้
ตึกที่อยู่ระหว่างการก่อสร้างและเสนอ
นี่เป็นข้อมูลรายชื่อของตึกที่อยู่ระหว่างการก่อสร้างตั้งแต่ 300 เมตร หรือ 60 ชั้น
อีดะ
อีดะ (飯田市 (Iida-shi)) เป็นนครในจังหวัดนางาโนะ ประเทศญี่ปุ่น ณ วันที่ 1 มีนาคม ค.ศ. 2023 มีจำนวนประชากร 95,636 คน
ปอนเฟร์ราดา
ปอนเฟร์ราดา (Ponferrada, จากวลีภาษาละติน Pons Ferrata แปลว่า "สะพานเหล็ก") เป็นเมืองหนึ่งในจังหวัดเลออน แคว้นกัสติยาและเลออน ประเทศสเปน ตั้งอยู่ริมฝั่งแม่น้ำซิลและมีภูเขาล้อมรอบเกือบทุกด้าน ปอนเฟร์ราดาเป็นเมืองใหญ่เมืองสุดท้ายบนสายทางจากฝรั่งเศสของเส้นทางนักบุญยากอบก่อนจะถึงซานเตียโกเดกอมโปสเตลา ใน ค.ศ. 2008 เมืองนี้มีประชากรจำนวน 69,769 คน
หม่อมราโชทัย
หม่อมราโชทัย เป็นชื่อยศหนึ่งของ หม่อมราชนิกุล (หม่อมราชินิกุล) สามารถหมายถึง
พระเจ้าฮย็องจง
ฮย็องจง (Hyeonjong) สามารถหมายถึง
โบพูลู
โบพูลู (Bopolu) เป็นเมืองหลักของเทศมณฑลบาร์โพลู ประเทศไลบีเรีย ตั้งอยู่ทางเหนือจากมอนโรเวียไปราว 100 กิโลเมตร จากการสำมะโนประชากรในปี ค.ศ. 2008 เมืองมีประชากรประมาณ 2,908 คน ประชากรส่วนใหญ่ประกอบอาชีพปลูกข้าวและมันสำปะหลัง
นาโอะ ยาซาวะ
นาโอะ ยาซาวะ (เกิด 29 กรกฎาคม) เป็นนักวาดการ์ตูนชาวญี่ปุ่น ปัจจุบันอาศัยที่ จังหวัดคานางาวะ ผลงานที่สร้างชื่อเสียงมากที่สุด คือ เวดดิ้งพีช สาวน้อยผู้พิทักษ์
อำเภอบ้านแพ้ว
บ้านแพ้ว เป็นอำเภอหนึ่งในสามของจังหวัดสมุทรสาคร ตั้งอยู่ในบริเวณพื้นที่ราบริมฝั่งคลองดำเนินสะดวกที่เชื่อมต่อระหว่างแม่น้ำท่าจีนกับแม่น้ำแม่กลอง เป็นอำเภอที่มีศักยภาพและความอุดมสมบูรณ์ของผลผลิตทางการเกษตรทั้งพืช ผัก ผลไม้ กุ้ง ปลาสลิด ที่หลากหลายอันเลื่องชื่อจนถือเป็นเอกลักษณ์ของดีของเด่น ของอำเภอบ้านแพ้วที่รู้จักกันมาช้านาน ผลิตผลทางการเกษตรที่สำคัญของอำเภอ ได้แก่ มะพร้าวน้ำหอม มะม่วง มะนาว องุ่น ฝรั่ง ชมพู่ แก้วมังกร เป็นต้น และเป็นที่ตั้งของเขตห้ามล่าสัตว์ป่าวัดราษฎร์ศรัทธาธรรมกะยาราม
ที่ตั้งและอาณาเขต
อำเภอบ้านแพ้วมีอาณาเขตติดต่อกับเขตการปกครองข้างเคียง เรียงตามเข็มนาฬิกา ดังนี้
ประวัติศาสตร์
คำว่า "บ้านแพ้ว" มีที่มาจากสัญลักษณ์ของคนยุคก่อนในสมัยที่พื้นที่อำเภอบ้านแพ้วมีสภาพเป็นป่าทึบชายทะเล อุดมสมบูรณ์ด้วยสัตว์ป่า ทั้งสัตว์บก สัตว์น้ำ และไม้นานาชนิด ทำให้มีผู้คนบริเวณใกล้เคียงเดินทางเข้ามาล่าสัตว์และแสวงหาผลิตผลจากป่าเพื่อดำรงชีวิต ด้วยเหตุที่พื้นที่ดังกล่าวมีบริเวณกว้างและมีลำธารธรรมชาติมาก ที่สำคัญได้แก่บริเวณคลองหมู่ทอดและคลองแพ้ว จึงกลายเป็นแหล่งนัดพบของประชาชน ซึ่งจะหาไม้ไผ่หรือต้นไม้สูงแล้วนำผ้าไปผูกไว้ (เรียกว่า แพ้วธง) เพื่อป้องกันการหลงทางและเป็นจุดนัดพบ จนกระทั่งประชาชนอพยพมาอาศัยอยู่ในพื้นที่มากขึ้นจึงเรียกชื่อชุมชนว่า "หมู่บ้านแพ้ว" เดิมเป็นส่วนหนึ่งของอำเภอสามพราน ตั้งขึ้นเป็นตำบลในนาม "ตำบลแพ้ว" ต่อมาเรียกว่าตำบลบ้านแพ้ว และมีพื้นที่ใกล้เคียงคือ ตำบลเจ็ดริ้ว  ตำบลคลองตัน   และตำบลดอนไผ่  อำเภอตลาดใหม่ (อำเภอสามพราน) ซึ่งทั้งสี่ตำบลตั้งขึ้นตั้งแต่ปี พ.ศ. 2441 และมีพื้นที่บางส่วนรับมาจากอำเภอกระทุ่มแบน คือ ตำบลดำเนินสะดวก และพื้นที่ตำบลอำแพง อำเภอเมืองสมุทรสาคร
การปกครองส่วนภูมิภาค
อำเภอบ้านแพ้วแบ่งเขตการปกครองออกเป็น 12 ตำบล 97 หมู่บ้าน ได้แก่
การปกครองส่วนท้องถิ่น
ท้องที่อำเภอบ้านแพ้วประกอบด้วยองค์กรปกครองส่วนท้องถิ่น 10 แห่ง ได้แก่
เอเชียนคัพ 2027
เอเชียนคัพ 2027 (2027 AFC Asian Cup) จะเป็นการแข่งขันครั้งที่ 19 ของเอเชียนคัพ ซึ่งเป้นการแข่งขันฟุตบอลชิงแชมป์ระหว่างประเทศทุกสี่ปีของทวีปเอเชีย จัดโดยสมาพันธ์ฟุตบอลแห่งเอเชีย (เอเอฟซี) การแข่งขันนี้จะมีทีมชาติ 24 ทีมเข้าร่วมหลังจากขยายทีมเพิ่มขึ้นในการแข่งขันปี ค.ศ. 2019
การคัดเลือก
รอบคัดเลือกสองรอบแรกจะเป็นส่วนหนึ่งของรอบคัดเลือกโซนเอเชีย สำหรับฟุตบอลโลก 2026 ประเทศเจ้าภาพซึ่งจะได้รับการคัดเลือกโดยอัตโนมัติสำหรับการแข่งขันเอเชียนคัพ คาดการณ์ว่าจะมีส่วนร่วมในรอบคัดเลือกเพื่อคัดเลือกฟุตบอลโลก 2026
อัสโซชาซีโอเนกัลโชกีเอโวเวโรนา
อัสโซชาซีโอเนกัลโชกีเอโวเวโรนา (หรือรู้จักกันในชื่อ กีเอโวเวโรนา หรือ กีเอโว ) เป็นสโมสรฟุตบอลอาชีพอิตาลี ตั้งอยู่ที่กีเอโว ชานเมืองเวโรนา แคว้นเวเนโต โดยมีบริษัทเบเกอรีปาลัวนีเป็นเจ้าของสโมสร สนามเหย้าคือสตาดีโอ มาร์กันโตนีโอ เบนเตโกดี ความจุ 38,402 ที่นั่ง สโมสรคู่ปรับร่วมเมืองคือเฮลแลสเวโรนา
สนามแข่งขัน
สนามแข่งขันของกีเอโวคือสตาดีโอ มาร์กันโตนีโอ เบนเตโกดี ซึ่งยังเป็นสนามเหย้าของเฮลแลสเวโรนาอีกด้วย สนามนี้เป็นหนึ่งในสนามแข่งขันที่งดงามที่สุดของอิตาลีเมื่อปี ค.ศ. 1963 และได้มีการปรับปรุงเพื่อรองรับการแข่งขันฟุตบอลโลก 1990
วิลเลียม สแตนโฮป ไวเคานต์ปีเตอร์สแฮม
วิลเลียม สแตนโฮป ไวเคานต์ปีเตอร์สแฮม (William Stanhope, Viscount Petersham) เกิดเมื่อวันที่ 14 ตุลาคม 2510 ณ ลิเมอริค ประเทศไอร์แลนด์ เป็นบุตรชายคนโตของ ชาลส์ สแตนโฮป เอิร์ลที่ 12 แห่งฮาร์ริงตัน กับ เวอร์จีเนีย ฟรีแมน-แจกสัน ภรรยาคนแรก เขาเป็นทายาทในการสืบตำแหน่ง เอิร์ลแห่งฮาร์ริงตัน บิดาและมารดานั้นได้หย่ากันเมื่อเขาอายุ 16 ปี เขามีน้องสาว 1 คน คือ
เขาสืบเชื้อสายมาจาก ชาลส์ที่ 2 แห่งอังกฤษ ผ่านทางพระราชโอรสนอกสมรสของพระองค์ คือ เฮนรี ฟิตส์รอย ดยุกที่ 1 แห่งเกรฟตัน และยังเป็นพระญาติห่างๆใน ไดอานา เจ้าหญิงแห่งเวลส์
สมรส
วิลเลียม สแตนโฮป ไวเคานต์ปีเตอร์สแฮม สมรสกับ แคนดิดา โบนด์ เมื่อวันที่ 28 เมษายน 2544 มีบุตรด้วยกัน 2 คน คือ
ซีเกมส์ 2013
กีฬาซีเกมส์ 2013 เป็นการแข่งขันซีเกมส์ครั้งที่ 27 ซึ่งมีการกำหนดจัดขึ้นที่เนปยีดอ เมืองหลวงแห่งใหม่ของประเทศพม่า  รวมทั้งในเมืองหลักอื่น ๆ ซึ่งได้แก่ ย่างกุ้ง, มัณฑะเลย์ และหาดงเวซอง เมืองพะสิม
สมาพันธ์กีฬาแห่งเอเชียตะวันออกเฉียงใต้ (SEAGF) ได้มีการประชุมที่กรุงจาการ์ตา ณ วันที่ 31 พฤษภาคม พ.ศ. 2553 ตกลงอย่างเป็นเอกฉันท์ที่จะมอบสิทธิการเป็นเจ้าภาพแก่ประเทศพม่าในการเป็นเจ้าภาพการแข่งขันซีเกมส์ครั้งที่ 27
การเสนอตัวเป็นเจ้าภาพ
พม่า, เวียดนาม, ฟิลิปปินส์ และไทย ได้เสนอความต้องการที่จะเป็นเจ้าภาพจัดการแข่งขัน อย่างไรก็ตาม ตั้งแต่เวียดนาม, ฟิลิปปินส์ และไทยเป็นเจ้าภาพใน ซีเกมส์ 2003, 2005 และ 2007 ตามลำดับ ประเทศเหล่านี้จึงไม่อาจที่จะเป็นเจ้าภาพในครั้งนี้
โดยประเทศพม่าจะเป็นเจ้าภาพจัดการแข่งขัน ซึ่งเป็นการเว้นช่วงระยะเวลาการเป็นเจ้าภาพที่ห่างยาวนานถึง 44 ปี
พม่าร้องขอให้ประเทศไทยช่วยเหลือด้านเทคนิคกีฬา การฝึกอบรมผู้ตัดสิน คำแนะนำในการแต่งตั้งคณะอำนวยการจัดการแข่งขัน การบริหารจัดการแข่งขัน และด้านการเตรียมความพร้อมของนักกีฬา
สัญลักษณ์การแข่งขัน
สัญลักษณ์การแข่งขันเป็นลักษณะคนถือลูกบอลวิ่งอยู่ในวงกลมสีเหลือง ซึ่งลักษณะของรูปร่างคนนั้น นำเอาลักษณะแผนที่ประเทศพม่า ประกอบไปด้วยสีในส่วนขาของรูปคน สื่อถึงการทำงานหนัก และความกล้าหาญของชาวพม่า ส่วนตัวสีเขียว คือ ความรักธรรมชาติ และการพัฒนาเศรษฐกิจในรูปแบบอนุรักษ์ธรรมชาติที่พม่ากำลังพยายามดำเนินการ ส่วนหัวที่มีสีเขียว เหลือง แดง คือ สีธงชาติของพม่า วงกลมสีเหลืองเปรียบเสมือนความเท่าเทียมและความมีภราดรภาพ รวมถึงการร่วมมือกันของชาวอาเซียนแบบไร้พรมแดน โดยมีสัญลักษณ์ของสหพันธ์ซีเกมส์ที่เป็นวงกลมซ้อนกัน 11 วง คือ 11 ชาติอาเซียน
มาสคอต
นกฮูก ซึ่งได้ชื่อว่าเป็นสัตว์ที่เฉลียวฉลาดที่สุดและสงบเสงี่ยมที่สุด รวมทั้งมีสมดุลในตัวเอง ซึ่งชาวพม่าถือว่าเป็นสัตว์ที่นำโชคมาให้คนในครอบครัว จึงต้องมีตุ๊กตานกฮูกอยู่ในทุกๆ บ้าน โดยมี 2 ตัว ตัวผู้ชื่อ อู่ ชิ่ว ยู และตัวเมียชื่อ ดอว์ โม ซึ่งถือเป็นซีเกมส์ 3 ครั้งติดต่อกันที่เจ้าภาพซีเกมส์เลือกให้มีแมสคอต 2 ตัว นับตั้งแต่ ลาว เจ้าภาพครั้งที่ 25 เลือกช้างชื่อ จำปี-จำปา และ อินโดนีเซีย เจ้าภาพครั้งที่แล้ว ใช้มังกรโคโมโดชื่อ โมโด้ และ โมดี้
พิธีเปิด
พิธีเปิดจัดขึ้นในวันที่ 11 ธันวาคม 2013 ที่สนามกีฬา Wunna Theikdi เป็นพิธีเปิดการแข่งขันที่ใหญ่ที่สุดของประเทศพม่านับตั้งแต่การเป็นเจ้าภาพกีฬาแหลมทอง เมื่อปี 1969 มีการแสดงเปิดตัวที่หลากหลายและตระการตารวมทั้งสีสันของพลุที่ได้รับทีมงานจากจีนที่มีประสบการณ์ใน เอเชียนเกมส์ 2010 และ โอลิมปิกฤดูร้อน 2008 มาสนับสนุน โดยพิธีเปิดในครั้งนี้มีประธานคือ เต็ง เส่ง ประธานาธิบดีของพม่า ได้ทำการเปิดการแข่งขันอย่างเป็นทางการ โดยการเชิญธงซีเกมส์ และธงชาติพม่าขึ้นสู่ยอดเสา พิธีเปิดในครั้งนี้ใช้เด็กนักเรียน 12,000 คนและวงออเคสตร้ามาร่วมแสดง การจุดไฟในกระถางคบเพลิงเป็นอีกสิ่งที่ความตื่นตาตื่นใจให้กับชาวพม่า โดยให้ Aye Myint Kyu นักกีฬายิงธนูทีมชาติพม่า ยิงธนูไฟลงในกระถางคบเพลิง นอกจากนี้ยังมีการแสดงเต้นรำพร้อมๆกับการจบพิธีเปิดการแข่งขัน
ชนิดกีฬาที่แข่งขัน
ประเทศพม่าได้เสนอให้จัดกีฬา 28 ชนิด ซึ่งถือเป็นจำนวนที่น้อยกว่าจำนวนกีฬาที่มีอยู่ในซีเกมส์ 2011 ที่ประเทศอินโดนีเซีย โดยผู้จัดมิได้เสนอให้มีวอลเลย์บอลชายหาด รวมถึงกีฬาเต้นรำ เนื่องด้วยพวกเขาได้พิจารณาว่าเครื่องแต่งกายเหล่านั้นไม่เหมาะสมสำหรับนักกีฬาหญิงชาวพม่า แต่ในภายหลัง ได้บรรจุกีฬาในซีเกมส์ครั้งนี้ 38 ชนิด (กีฬาชิงเหรียญทอง 37 ชนิด และกีฬาสาธิต 1 ชนิด) การแข่งขันครั้งนี้มีกีฬาสาธิตคือ ฟลอร์บอล ซึ่งไม่มีการชิงชัยเหรียญทอง ส่วนกีฬาอื่น ๆ ได้แก่
สรุปเหรียญการแข่งขัน
กันยายน 2014 นักกีฬาเหรียญทองจากพม่า Saw Marla Nwe (กรีฑา) และ Min Zaw Oo (เพาะกาย) พร้อมด้วยนักกีฬาเหรียญเงินจากอินโดนีเซีย Indra Gunawan (ว่ายน้ำ) ถูกตรวจพบว่าใช้สารต้องห้าม และถูกถอดถอนเหรียญรางวัล
ศาลโลก
ศาลโลก อาจหมายถึง
เมือก
มูกหรือเมือก (mucus) ในสัตว์มีกระดูกสันหลัง เป็นสิ่งคัดหลั่งลื่นที่เยื่อเมือกสร้างขึ้นปกคลุม น้ำเมือกตรงแบบผลิตจากเซลล์ที่พบในต่อมมูก เซลล์มูกหลั่งผลิตภัณฑ์ที่มีไกลโคโปรตีนและน้ำสูง น้ำเมือกยังอาจเกิดจากต่อมผสม (mixed gland) ซึ่งมีทั้งเซลล์หลั่งน้ำใสและหลั่งเมือก เมือกเป็นคอลลอยด์หนืดซึ่งมีเอนไซม์ระงับเชื้อ (เช่น ไลโซไซม์) อิมมูโนโกลบูลิน เกลืออนินทรีย์ โปรตีนอย่างแลกโตเฟอร์ริน และไกลโคโปรตีนซึ่งรู้จักกันในชื่อ มิวซิน ซึ่งผลิตโดยเซลล์กลอเบล็ต (goblet cell) ในเยื่อเมือกและต่อมชั้นใต้เยื่อเมือก เมือกนี้ทำหน้าที่ปกป้องเซลล์เนื้อเยื่อบุผิว (บุท่อ) ในระบบทางเดินหายใจ ทางเดินอาหาร ปัสสาวะและเพศ การเห็นและการได้ยินในสัตว์เลี้ยงลูกด้วยนม ผิวหนังในสัตว์สะเทินน้ำสะเทินบก และเหงือกในปลา การทำหน้าที่หลักของเมือกนี้ คือ ปกป้องต่อสิ่งก่อโรคอย่างเห็ดรา แบคทีเรียและไวรัส ในร่างกายมนุษย์โดยเฉลี่ยผลิตเมือกราวหนึ่งลิตรต่อวัน
ระบบหายใจ
ในระบบหายใจของมนุษย์ เมือกเป็นส่วนหนึ่งของสารน้ำเคลือบผิวทางหายใจ (airway surface liquid, ASL) เรียกอีกอย่างว่า สารน้ำเคลือบเยื่อบุ (epithelial lining fluid, ELF) ซึ่งเคลือบอยู่เกือบตลอดทางหายใจ
วิทยาลัยการปกครองท้องถิ่น มหาวิทยาลัยขอนแก่น
วิทยาลัยการปกครองท้องถิ่น มหาวิทยาลัยขอนแก่น (College of Local Administration, Khon Kaen University) เป็นส่วนราชการไทยระดับวิทยาลัย สังกัดมหาวิทยาลัยขอนแก่น กระทรวงการอุดมศึกษา วิทยาศาสตร์ วิจัยและนวัตกรรม โอนย้ายมาจากคณะมนุษยศาสตร์และสังคมศาสตร์ โดยมีฐานะเป็นองค์กรในกำกับมหาวิทยาลัย ตามข้อบังคับมหาวิทยาลัยขอนแก่น ว่าด้วยองค์กรในกำกับมหาวิทยาลัยขอนแก่น พ.ศ. 2539 ที่มีการจัดการเป็นอิสระจากระบบราชการ พึ่งตนเองได้ และให้ขึ้นอยู่ภายใต้การดูแลกำกับของมหาวิทยาลัยขอนแก่น มีลักษณะเทียบเท่าคณะ มีหน้าที่บริหาร จัดการ ดำเนินงาน และรับผิดชอบในการผลิตบัณฑิตในหลักสูตรต่าง ๆ ภายใต้ความร่วมมือระหว่างมหาวิทยาลัยขอนแก่น และกรมส่งเสริมการปกครองท้องถิ่น กระทรวงมหาดไทย
ประวัติ
วิทยาลัยการปกครองท้องถิ่น เป็นหน่วยงานที่แยกออกมาจากคณะมนุษยศาสตร์และสังคมศาสตร์ ตั้งแต่วันที่ 4 เมษายน พ.ศ. 2550 มีฐานะเป็นองค์กรในกำกับของมหาวิทยาลัย มีการจัดการเป็นอิสระจากระบบราชการ โดยมี รองศาสตราจารย์ ดร.พีรสิทธิ์ คำนวณศิลป์ เป็นคณบดีคนแรก วิทยาลัยการปกครองท้องถิ่นซึ่งมีฐานะเป็นหน่วยงานระดับคณะที่เป็นองค์กรในกำกับของมหาวิทยาลัยขอนแก่นมีพัฒนาการเริ่มต้นมาจากความตระหนักร่วมกับกรมส่งเสริมการปกครองท้องถิ่น กระทรวงมหาดไทย ว่า การกระจายอำนาจและศักยภาพการบริหารจัดการภาครัฐที่ดีว่าเป็นเงื่อนไขสำคัญที่จะทำให้เกิดการพัฒนาเศรษฐกิจและสังคมของประเทศชาติ  แต่เมื่อกรมส่งเสริมการปกครองท้องถิ่นได้ทำการสำรวจคุณวุฒิของบุคลากรสังกัดองค์กรปกครองส่วนท้องถิ่น ในปี พ.ศ. 2546 พบว่ามีผู้สำเร็จการศึกษาระดับปริญญาตรีเพียง 4,600 คน  จากจำนวนทั้งสิ้นมากกว่า 200,000 คน ส่วนในระดับปริญญาโทนั้นยิ่งมีจำนวนน้อยมาก  ยิ่งไปกว่านั้นยังพบว่าผู้ที่สำเร็จการศึกษาเหล่านี้เกือบทั้งหมดยังไม่มีองค์ความรู้เรื่องการกระจายอำนาจ และการบริหารจัดการที่ดี ดังนั้นจึงเป็นความจำเป็นเร่งด่วนที่กรมส่งเสริมการปกครองท้องถิ่นจะต้องพัฒนาบุคลากรองค์กรปกครองส่วนท้องถิ่นให้มีความรู้ ความสามารถ ตลอดจนความเชี่ยวชาญในการบริหารงานท้องถิ่น  และเพิ่มมีขีดความสามารถในการปฏิบัติงานภาคสาธารณะเพื่อตอบสนองความต้องการของประชาชนในเขตพื้นที่รับผิดชอบให้อยู่ในระดับที่สูงขึ้นต่อไป
อัตลักษณ์
ตราสัญลักษณ์ประจำวิทยาลัยการปกครองท้องถิ่น มหาวิทยาลัยขอนแก่น เป็นรูปตรามหาวิทยาลัยขอนแก่น ล้อมรอบด้วยวงกลมง มีอักษรระบุชื่อวิทยาลัย เป็นรูปดาวเหนือ หมายถึง นักศึกษาและบัณฑิตของวิทยาลัยเป็นผู้ชี้นำแนวทางให้แก่การปกครองท้องถิ่นของประเทศไทย ออกแบบโดย ดร.กฤชวรรธน์ โล่ห์วัชรินทร์ อาจารย์ประจำวิทยาลัยการปกครองท้องถิ่น
สีแดงเลือดนก
ต้นกาลพฤกษ์
คณบดี
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
วิสัยทัศน์
สถาบันชั้นนำของการเรียนรู้ด้านกิจการสาธารณะของอาเซียน
พันธกิจ
มี 3 ด้าน คือ 1) การจัดการศึกษา 2) การวิจัย และ 3) การบริการวิชาการ เพื่อสร้างและพัฒนาองค์ความรู้ยกระดับความสามารถทางการบริหารกิจการสาธารณะตั้งแต่ระดับท้องถิ่น ระดับชาติ และระดับนานาชาติ
ปณิธาน
เสริมฐานรากประชาธิปไตยเพื่อการพัฒนาสร้างรากฐานการบริหารท้องถิ่นสู่สากล
ปรัชญา
ความหลากหลายทางความคิดก่อให้เกิดนวัตกรรมทางการบริหารที่นำไปสู่การเปลี่ยนแปลงสังคม
นโยบาย
เพื่อตอบสนองนโยบายในการบริหารและพัฒนามหาวิทยาลัยของมหาวิทยาลัยขอนแก่น วิทยาลัยการปกครองท้องถิ่นจะยกระดับมาตรฐานตนเองให้เป็นสถาบันการศึกษาทางด้านการบริหารกิจการสาธารณะระดับชั้นนำที่ได้รับการยอมรับในระดับอาเซียน
วังแก้ว
วังแก้ว หรือ วังกระจก (The Crystal Palace, เดอะ คริสตัล พาเลซ) เป็นสิ่งก่อสร้างที่สร้างด้วยเหล็กหล่อ (Cast iron) และกระจกที่เดิมสร้างขึ้นที่ไฮด์พาร์คในกรุงลอนดอนในอังกฤษเพื่อใช้เป็นสถานที่สำหรับการแสดงนิทรรศการครั้งยิ่งใหญ่ (The Great Exhibition) ของปี ค.ศ. 1851 ภายในมีผู้ร่วมเข้าแสดงจากทั่วโลกถึง 14,000 องค์การในเนื้อที่ทั้งหมด 92,000 ตารางเมตร ที่เป็นการแสดงสิ่งต่าง ๆ ที่แสดงถึงความก้าวหน้าล่าสุดทางเทคโนโลยีที่เกิดขึ้นระหว่างการปฏิวัติอุตสาหกรรม วังแก้วออกแบบโดยสถาปนิกโจเซฟ แพกซ์ตัน ตัวสิ่งก่อสร้างยาว 564 เมตร และสูง 33 เมตร ถือเป็นสิ่งก่อสร้างมุงแก้วที่ใหญ่ที่สุดในประวัติศาสตร์
275px|thumb|วังแก้วขณะถูกไฟไหม้
วันที่ 30 พฤศจิกายน 1936 ภายในไม่กี่ชั่วโมง วังแก้วถูกไฟไหม้เสียหายจนย่อยยับ แสงไฟที่เผาวังแก้วนั้นสามารถมองเห็นได้ถึงจากแปดมณฑล ขณะนั้น เซอร์ เฮนรี บัคแลนด์ ผู้จัดการทั่วไปของวังแก้วกำลังเดินตรวจตรากับสุนัขและลูกสาวของเขา ต่อมาพวกเขาสังเกตเห็นเปลวไฟสีแดงเรืองแสงอยู่ภายใน ภายในนั้นเองเขาพบสองพนักงานดับเพลิงกำลังดับเพลิงย่อม ๆ บริเวณส่วนสำนักงาน การระเบิดเกิดขึ้นในห้องรับฝากของสุภาพสตรี ซึ่งไฟนั้นลุกโชนอย่างรุนแรงมาก โทรศัพท์แจ้งเหตุเพลิงไหม้ลงบันทึกครั้งแรกเวลา 19:59 น. ประมาณการว่าหน่วยดับเพลิงมาถึงที่เกิดเหตุหลังจากนั้น 4 นาที แต่ก็สายเกินไป ต่อมาแม้ว่าจะมีเครื่องดับเพลิงกว่า 89 ตัว และพนักงานดับเพลิงร่วม 400 ชีวิต มาถึงสถานที่เกิดเหตุแต่ก็ไม่สามารถที่จะดับไฟลงได้ บัคแลนด์กล่าวว่า "ในไม่กี่ชั่วโมงเราได้เห็นจุดจบของเดอะคริสตัลพาเลซ มันจะยังอยู่ในความทรงจำไม่เพียงแต่คนอังกฤษ แต่จากโลกทั้งโลก" ในขณะนั้นเอง มีประชาชนนับแสนคนเดินทางมาที่ไซเด็นแนมฮิลล์เพื่อชมแสงไฟที่กำลังแผดเผาวังแก้ว ในหมู่คนเหล่านั้น เซอร์ วินสตัน เชอร์ชิลล์ อดีตสมาชิกรัฐสภาอังกฤษกล่าวว่า "นี่คือจุดจบของยุค"
รัม
รัม (rum) เป็นสุราที่ผลิตมาจากอ้อยหรือกากน้ำตาลด้วยการหมักหรือการกลั่น พื้นที่หลักในการผลิตอยู่ที่หมู่เกาะฝั่งทะเลแคริบเบียนซึ่งปลูกอ้อยกันมาก และบางประเทศในอเมริกากลางและอเมริกาใต้
รัมแยกตามความนิยมเป็น 3 ชนิดด้วยกันคือ
เหล้ารัมนิยมนำไปผสมเป็นค็อกเทล ที่รู้จักกันมากคือกูบาลิเบร นอกจากนี้ยังนำไปผสมกับเครื่องดื่มชนิดอื่น ๆ เช่น น้ำผลไม้ต่าง ๆ โดยเฉพาะที่เรียกว่าพันช์ จะเป็นเครื่องดื่มที่เข้ากันได้ดีมากกับรัม
เหล้ารัมที่จำหน่ายจะมีดีกรีราว 40 ดีกรี แต่มีหลายชนิดผลิตให้มีดีกรีสูงมากถึง 75.5-80 ดีกรี หรือที่เขียนว่า 151 Proof เพื่อให้เครื่องดื่มผสมมีความแรงเพิ่มขึ้น
แผนมันชไตน์
แผนมันชไตน์ (Manstein Plan) หรือในเยอรมนีเรียกว่า แผนเคียวตัด (Sichelschnittplan) เป็นชื่อปฏิบัติการสงครามของกองทัพเยอรมันในช่วงยุทธการที่ฝรั่งเศสในปี 1940 แผนรุกรานฉบับดั้งเดิมถูกร่างขึ้นอย่างคร่าวๆโดยพลเอกอาวุโสฟรันทซ์ ฮัลเดอร์ เสนาธิการกองทัพบก ซึ่งไม่มีใครพอใจเลย เอกสารแผนการนี้หลุดไปถึงมือเบลเยียมจากอุบัติเหตุเครื่องบินตกในวันที่ 10 มกราคม 1940 ทำให้ต้องมีการปรับเปลี่ยนแผนใหม่อยู่หลายครั้ง แผนการมุ่งเน้นและให้ความสำคัญกับการบุกโจมตีผ่านป่าอาร์แดนโดยกองทัพกลุ่ม A เป็นพิเศษ ลดอานุภาพการบุกตีกลุ่มประเทศแผ่นดินต่ำลง กลายเป็นเพียงการบุกตีเพื่อเบี่ยงเบนความสนใจ
เบื้องหลัง
แผนมันชไตน์เป็นแผนที่คิดค้นเพื่อรับมือแผนดีล (Dyle Plan) ของฝรั่งเศส ซึ่งพลโทเอริช ฟ็อน มันชไตน์ ปรับปรุงขึ้นจากเหตุเหลืองเวอร์ชันปี 1939 ที่คิดโดยพลเอกอาวุโสฟรันทซ์ ฮัลเดอร์ วิธีการทัพหมายเลข 1 เหตุเหลือง (Aufmarschanweisung N°1, Fall Gelb) ซึ่งเป็นฉบับแรกนั้น วางแผนผลักดันกองทหารสัมพันธมิตรผ่านทางภาคกลางของเบลเยียมไปสู่แม่น้ำซอมม์ทางตอนเหนือของฝรั่งเศส ซึ่งเป็นวิธีการทัพแบบเดียวกันกับที่เยอรมันเคยใช้ในสงครามโลกครั้งที่หนึ่งในปี 1914
ในวันที่ 10 มกราคม 1940 เครื่องบินเม็สเซอร์ชมิท เบเอ็ฟ 108 ซึ่งบรรทุกแฟ้มเอกสารบางส่วนเกี่ยวกับแผนหมายเลข 3 ได้หลงทางและขัดข้องจนตกลงบริเวณชายแดนเบลเยียม-เนเธอร์แลนด์ รัฐบาลเบลเยียมได้เอกสารดังกล่าวไป ทำให้ฝ่ายเยอรมันต้องปรับปรุงแผนใหม่อีกครั้ง มันชไตน์นำเสนอแผนหมายเลข 4 ให้แก่ฮิตเลอร์ในการประชุมวันที่ 17 กุมภาพันธ์ เขาเสนอว่าควรให้แวร์มัคท์บุกเข้าฝรั่งเศสผ่านป่าอาร์แดน และรีบรุดหน้าไปยังชายฝั่ง
ไปรโตริอานี
ไปรโตริอานี (Praetoriani) เป็นกองทหารที่ทำหน้าที่เป็นองครักษ์ประจำพระองค์ของจักรพรรดิแห่งจักรวรรดิโรมัน ก่อนหน้านั้นเป็นตำแหน่งที่ใช้สำหรับองครักษ์ของจอมพลโรมัน ที่เริ่มอย่างน้อยก็ตั้งแต่ตระกูลสกีปิโอ ขึ้นมามีอำนาจราว 275 ก่อนคริสต์ศักราช จักรพรรดิคอนสตันไทน์ที่ 1 ทรงมายุบเลิกในคริสต์ศตวรรษที่ 4
ประวัติ
คำว่า ไปรโตริอานี (, กององครักษ์) และ ไปรโตริอานุส (, องครักษ์แต่ละนาย) แผลงมาจากคำว่า ซึ่งแปลว่า เต็นท์ของไปรตอร์หรือแม่ทัพ  แห่งกองทัพโรมันในสมรภูมิ การได้รับเลือกมาเป็นไปรโตริอานุสถือว่าเป็นตำแหน่งอันมีเกียรติ นายพลโรมันมักจะเลือกองครักษ์มาจากผู้ที่มีหน้าที่รักษาความปลอดภัยของเต็นท์บัญชาการที่มาจากทั้งทหารม้าและทหารราบ ต่อมาก็เรียกกองกำลังนี้ว่า "กองไปรโตริอานุส"  บุคคลสำคัญ ๆ ของโรมันที่เคยทำหน้าที่ในไปรโตริอานีมาก่อนได้แก่ จูเลียส ซีซาร์, มาร์ก แอนโทนี และจักรพรรดิเอากุสตุส
จิณภัค เปียกลิ่น
จิณภัค เปียกลิ่น (ชื่อเล่น : เกศ) เป็นนักร้องชาวไทยจากรายการเดอะสตาร์ ค้นฟ้าคว้าดาวปี 6 และเป็นน้องสาวของวิชญาณี เปียกลิ่น เดอะสตาร์หญิงคนแรกของเมืองไทย โดยในการประกวดเดอะสตาร์ 6เธอมีรหัสในการประกวดคือ หมายเลข 1
ประวัติ
ลูกเกศ โดยพื้นเพเธอเกิดที่จังหวัดพัทลุง และได้ย้ายมาอยู่กับแม่ และพี่สาวที่จังหวัดภูเก็ต ลูกเกศ เป็นบุตรสาวคนสุดท้องในจำนวนบุตรสาว 2 คน ของครอบครัว "เปียกลิ่น" โดยมีพี่สาวคือ วิชญาณี เปียกลิ่น หรือ แก้ม เดอะสตาร์ เดอะสตาร์หญิงคนแรกของไทย ลูกเกศ จบการศึกษาระดับประถมศึกษาจากโรงเรียนเทศบาลบ้านสามกอง ในวัยเด็กได้ฝึกฝนขับร้องเพลงลูกทุ่งกับอาจารย์ไพรัตน์ คำเลี้ยง และเป็นนักร้อง นักเต้น ประจำวงลูกทุ่งซูเปอร์แดนซ์ของโรงเรียน จบการศึกษาชั้นมัธยมศึกษาจากโรงเรียนสตรีภูเก็ต จังหวัดภูเก็ต จบการศึกษาระดับปริญญาตรีคณะนิเทศศาสตร์ มหาวิทยาลัยธุรกิจบัณฑิต
เดอะสตาร์ค้นฟ้าคว้าดาวปีที่ 6
ในปี พ.ศ. 2553 ลูกเกศได้ตัดสินใจเข้าร่วมการประกวดรายการเดอะสตาร์ ค้นฟ้าคว้าดาวปี 6 โดยเธอมีแรงบันดาลใจจากพี่สาวของเธอ ในปี พ.ศ. 2551 ลูกเกศเคยเป็นแขกรับเชิญของพี่สาวในการประกวด เดอะสตาร์ ค้นฟ้าคว้าดาวปี 4 ในรอบ มินิคอนเสิร์ต 35 นาที ของการประกวดเดอะสตาร์ในปีนั้น ซึ่งเธอทั้งสองได้มาในบทเพลง "เธอผู้ไม่แพ้"
ชีวิตส่วนตัว
สมรสกับ Andrei Daniel Pascuta ในปิ พ.ศ 2565
เพลงที่ใช้ในการแข่งขัน
จิณภัค เปียกลิ่นได้ออกจากการแข่งรายการเดอะสตาร์ ค้นฟ้าคว้าดาวปี 6 ในสัปดาห์ที่ 4 เนื่องจากมีคะแนนโหวตน้อยที่สุด
ฟุตบอลโลกหญิง 1999
ฟุตบอลโลกหญิง 1999 ครั้งที่ 3 จัดขึ้นระหว่างวันที่ 19 มิถุนายน - 10 กรกฎาคม พ.ศ. 2542 จัดขึ้นที่ สหรัฐ
รอบชิงอันดับที่ 3
No extra time was played.
สังวรณ์ สุวรรณชีพ
พลเรือตรี สังวรณ์ สุวรรณชีพ (หลวงสังวรยุทธกิจ) (14 กรกฎาคม 2444–7 ตุลาคม 2515) นักการเมืองและทหารเรือชาวไทย รัฐมนตรีช่วยว่าการกระทรวงกลาโหม สารวัตรใหญ่ทหาร เจ้ากรมเตรียมการทหาร และหนึ่งในสมาชิก คณะราษฎร
รัฐฟลอริดา
ประวัติ
ในอดีตรัฐฟลอริดาเป็นส่วนหนึ่งของประเทศสเปน จนกระทั่งถึง ค.ศ. 1820 สหรัฐได้ซื้อฟลอริดาของสเปนจากประเทศสเปน โดยทำสนธิสัญญาแอดัมส์-โอนิส และ ผนวกเข้าเป็นรัฐฟลอริดา โดยแยกฟลอริดาของสเปนตะวันตกไปเป็นส่วนหนึ่งของรัฐมิสซิสซิปปีและรัฐแอละแบมา ส่วน ฟลอริดาของสเปนตะวันออก คือ รัฐฟลอริดาในปัจจุบัน
สังวรณ์ สุวรรณชีพ
ประวัติ
พลเรือตรีสังวรณ์เกิดเมื่อวันที่ 14 กรกฎาคม พ.ศ. 2444 ที่ เขตบางกอกน้อย กรุงเทพมหานคร เป็นบุตรชายของ นายสุด และ นางสอน สุวรรณชีพ จบการศึกษาจาก โรงเรียนสวนกุหลาบวิทยาลัย และ โรงเรียนนายเรือ
ด้านชีวิตครอบครัวสมรสกับ คุณหญิง เฉลิม สุวรรณชีพ มีบุตร-ธิดา ทั้งสิ้น 12 คน
รัฐฟลอริดา
ชื่อของรัฐ
รัฐฟลอริดาเป็นที่รู้จักกันในนาม ซันไชน์สเตต (Sunshine State) คำว่า "ฟลอริดา" เป็นภาษาสเปนซึ่งหมายถึง "ที่ซึ่งอุดมไปด้วยดอกไม้" ชื่อของแหลมฟลอริดาตั้งชื่อโดยฆวน ปอนเซ เด เลออน (Juan Ponce de León) ซึ่งมาเทียบที่ชายฝั่งเมื่อ 2 เมษายน ค.ศ. 1513 ในช่วงเทศกาล "ปัสกัวโฟลริดา" (Pascua Florida) หรือช่วงเทศกาลอีสเตอร์ของชาวสเปน วันปัสกัวโฟลริดาจัดขึ้นในวันที่ 2 เมษายนของทุกปี และยังเป็นวันหยุดราชการด้วย
สถานีโทรทัศน์ข่าวยอนฮับ
YTN (KRX: 040300 สถานีโทรทัศน์ข่าวยอนฮับ คำวลี: Yesterday, Today and Now, Your True Network) เป็นสถานีข่าวตอด24ชั่วโมงจากประเทศเกาหลีใต้ ช่วงรายการข่าวนี้ได้อ้างถึง ซีเอ็นเอ็นเกาหลี ก่อตั้งเมื่อวันที่ 14 ตุลาคม ค.ศ. 1992 รองมาจาก สำนักข่าวยอนฮับ "สถานีโทรทัศน์ข่าวยอนฮับ" และได้แพร่ภาพครั้งแรกเมื่อวันที่ 1 มีนาคม ค.ศ. 1994
ลายน้ำดิจิทัล
ลายน้ำดิจิทัล (digital watermarking) เป็นวิธีการแอบแทรกข้อมูล เช่น ข้อความสงวนสิทธิ์ หรือ ข้อความเพื่อใช้ในตรวจสอบ ลงบนเอกสารดิจิทัลต่างๆ เช่น เสียง ภาพ ภาพยนตร์ เอกสารข้อความ ข้อมูลที่แทรกลงไปนี้จะอยู่ในรูปบิตเพื่อใช้แทนข้อมูลที่เกี่ยวข้องกับเอกสาร รวมถึงแหล่งที่มาของเอกสาร  กรรมวิธีการแทรกข้อมูลนี้ตั้งชื่อตาม ลายน้ำที่ใช้กับสิ่งพิมพ์และธนบัตร เพื่อป้องกันการปลอมแปลง  ลายน้ำดิจิทัลนี้ถือเป็นรูปแบบหนึ่งของ สเตกาโนกราฟี (steganography) ซึ่งเป็นการแอบแทรกข้อมูลลงบนข้อมูลหลัก โดยที่ผู้ใช้ข้อมูลหลักปลายทางนั้นจะไม่รู้
ลายน้ำดิจิทัลนี้จะแบ่งเป็น 2 ประเภทหลัก คือ แบบที่สังเกตได้ และ แบบที่สังเกตไม่ได้
ศาลยุติธรรมระหว่างประเทศ
ศาลยุติธรรมระหว่างประเทศ (International Court of Justice: ICJ) หรือภาษาปากว่า ศาลโลก (World Court) เป็นศาลซึ่งตั้งขึ้นโดยกฎบัตรสหประชาชาติเมื่อ ค.ศ. 1945 และเป็นหนึ่งในเสาหลักของระบบสหประชาชาติ ทำหน้าที่สืบต่อจากศาลสถิตยุติธรรมระหว่างประเทศ (Permanent Court of International Justice: PCIJ) ที่ก่อตั้งเมื่อ ค.ศ. 1922 และยุติบทบาทไปพร้อมกับสันนิบาตชาติ ศาลยุติธรรมระหว่างประเทศอยู่ในความควบคุมของสหประชาชาติ และมีบัลลังก์อยู่ที่วังสันติ กรุงเฮก ประเทศเนเธอร์แลนด์ แต่จะออกนั่งพิจารณาที่อื่นก็ได้
ศาลยุติธรรมระหว่างประเทศมีอำนาจพิจารณาตัดสินคดีพิพาท (contentious case) ระหว่างรัฐสองรัฐขึ้นไป เช่น ข้อพิพาทเรื่องดินแดนหรืออาณาเขต การละเมิดอำนาจอธิปไตย ปัญหาสิ่งแวดล้อมระหว่างประเทศ หรือแม้แต่กรณีที่เกี่ยวข้องกับเอกชนซึ่งรัฐเป็นผู้ฟ้องแทน ฯลฯ ทั้งนี้ รัฐที่เกี่ยวข้องจะต้องยินยอมให้ศาลเป็นผู้พิจารณาตัดสินก่อนเท่านั้น ศาลจึงจะมีอำนาจพิจารณาตัดสินคดีนั้นได้
นอกจากนี้ ศาลยุติธรรมระหว่างประเทศยังมีอำนาจออกความเห็นเชิงปรึกษา (advisory opinion) ซึ่งเป็นการวินิจฉัยปัญหาข้อกฎหมายระหว่างประเทศในสามกรณีหลัก คือ หนึ่ง ตามที่สมัชชาใหญ่แห่งสหประชาชาติหรือคณะมนตรีความมั่นคงแห่งสหประชาชาติร้องขอ สอง ตามที่องค์กรอื่นของสหประชาชาติหรือองค์การชำนัญพิเศษแห่งองค์การสหประชาชาติร้องขอโดยได้รับการอนุมัติจากสมัชชาใหญ่ และสาม ตามที่มีสนธิสัญญาให้อำนาจศาลวินิจฉัยได้
ตุลาการศาลยุติธรรมระหว่างประเทศมีสิบห้าคน อยู่ในตำแหน่งคราวละเก้าปี คนละวาระเดียว การพิจารณาพิพากษาคดีต้องมีตุลาการอย่างน้อยเก้าคนนั่งบัลลังก์จึงจะเป็นองค์คณะ อนึ่ง ศาลจะเลือกประธานและรองประธานศาลเอง
การประกาศสงคราม
การประกาศสงคราม คือคำประกาศอย่างเป็นทางการ กระทำโดยชาติใดชาติหนึ่งเพื่อแสดงว่าสถานะทางกฎหมายของการสู้รบระหว่างประเทศได้เกิดขึ้นแล้ว
ประวัติ
ข้อกำหนดว่าต้องมีการประกาศสงครามเสียก่อนจึงเริ่มรบกันได้ เป็นพันธกรณีระหว่างประเทศซึ่งกำหนดไว้ในอนุสัญญากรุงเฮก (Hague Conventions) เมื่อปี พ.ศ. 2450 (ค.ศ. 1907) บางประเทศก็ให้สัตยาบันในอนุสัญญานี้ ขณะที่อีกหลายประเทศก็ไม่ให้สัตยาบัน การประกาศสงครามนอกจากจะแจ้งให้ประเทศคู่สงครามได้ทราบแล้ว ยังมีจุดมุ่งหมายเพื่อแจ้งต่อประเทศเป็นกลางให้ทราบถึงสถานการณ์ที่เปลี่ยนแปลงไป นอกจากนี้อาจมีการระบุในประกาศสงครามถึงการนำอำนาจสำหรับสถานการณ์ฉุกเฉินมาใช้ เป็นต้น
การสู้รบของทหารสหรัฐฯ ที่เกิดหลังสงครามโลกครั้งที่สอง เช่น สงครามเกาหลีและสงครามเวียดนาม ไม่ได้มีการประกาศสงครามแต่อย่างใด โดยหลีกเลี่ยงไปใช้คำอธิบายว่าเป็นปฏิบัติการเชิงรับเพื่อป้องกันตนเองหรือรักษาความสงบ
ประเทศไทยประกาศสงคราม
ในสงครามอังกฤษ-สยาม ประเทศสยาม (อาณาจักรอยุธยา) เคยประกาศสงครามต่อบริษัทอินเดียตะวันออก (อังกฤษ) เมื่อวันที่ 11 สิงหาคม พ.ศ. 2230
ในสงครามโลกครั้งที่หนึ่ง ประเทศสยามเคยประกาศสงครามต่อเยอรมนีและออสเตรีย-ฮังการีเมื่อวันที่ 22 กรกฎาคม พ.ศ. 2460
ในสงครามฝรั่งเศส-ไทย (กรณีพิพาทอินโดจีน) ซึ่งเป็นส่วนหนึ่งของสงครามโลกครั้งที่สอง ประเทศไทยเคยประกาศสงครามต่อฝรั่งเศสเมื่อวันที่ 7 มกราคม พ.ศ. 2484
ในสงครามมหาเอเชียบูรพา ซึ่งเป็นส่วนหนึ่งของสงครามโลกครั้งที่สอง ประเทศไทยเคยประกาศสงครามต่อสหราชอาณาจักรและสหรัฐเมื่อวันที่ 25 มกราคม พ.ศ. 2485 แต่หลังสงครามสิ้นสุด วันที่ 16 สิงหาคม พ.ศ. 2488 ไทยประกาศว่าการประกาศสงครามดังกล่าวเป็นโมฆะโดยจะเห็นได้จากมีขบวนการเสรีไทยได้ร่วมมือกับฝ่ายพันธมิตรเพื่อต่อต้านญี่ปุ่น และการประกาศสงครามดังกล่าวไม่ใช่เจตนาที่แท้จริงของคนไทย
ปลาค้างคาว (น้ำจืด)
ลักษณะ
มีลักษณะโดยรวมคือ เป็นปลาหนังขนาดเล็ก มีขนาดความยาวลำตัวไม่เกิน 13-15 เซนติเมตร ส่วนหัวและลำตัวแบน ริมฝีปากแผ่กว้างเป็นอวัยวะสำหรับยึดเกาะใช้สำหรับดูดเกาะกับพื้นหินในลำธาร ท่อนหางแบนข้าง หัวค่อนข้างกลม นัยน์ตาเล็ก มีหนวดทั้งหมด 4 คู่ (ระหว่างรูจมูก 1 คู่, ริมฝีปากบน 1 คู่, ริมฝีปากล่าง 1 คู่, คาง 1 คู่) ช่องเหงือกแคบอยู่เหนือครีบอก ครีบไขมันยาว ครีบอกและครีบท้องแผ่ออกด้านข้างลำตัว ครีบหางเว้าเล็กน้อย ที่หน้าอกไม่มีแผ่นหนังใช้เกาะติดเหมือนปลาแค้ในสกุล Glyptothorax กินอาหารจำพวก สัตว์น้ำขนาดเล็กและแมลงน้ำ อาศัยเฉพาะในต้นน้ำลำธารที่มีน้ำไหลเชี่ยว ถือเป็นสัตว์น้ำที่ใช้บ่งชี้คุณภาพของแหล่งน้ำชั้นเยี่ยม  เนื่องจากเป็นปลาที่มีความอ่อนไหวมากต่อการเปลี่ยนแปลงของสภาพน้ำมาก อีกทั้งยังต้องอาศัยอยู่ในน้ำที่อุณหภูมิต่ำในบริเวณต้นน้ำเท่านั้น คือ บนภูเขาสูง ในระดับที่สูงกว่าระดับน้ำทะเล 700-800 เมตร
ปลาในสกุลนี้ ที่เป็นที่รู้จักดี คือ ปลาค้างคาวดอยอินทนนท์ (O. siamensis) ที่พบเฉพาะบนอุทยานแห่งชาติดอยอินทนนท์ จังหวัดเชียงใหม่ ที่เดียวเท่านั้น และยังถือเป็นปลาต้นแบบของปลาในสกุลนี้อีกด้วย
การแพร่กระจายพันธุ์ของปลาค้างคาว พบกระจายทั่วไปในอนุทวีปอินเดีย, จีนทางตอนใต้ และประเทศในภูมิภาคเอเชียอาคเนย์ เช่น ลุ่มน้ำสาละวิน, ลุ่มน้ำอิระวดี, ลุ่มน้ำโขง, ลุ่มแม่น้ำน่าน เป็นต้น
การจำแนก
ปัจจุบัน พบแล้วทั้งหมด 20 ชนิด โดยเฉพาะในปี ค.ศ. 2005 มีการค้นพบเพิ่มเติมอีกถึง 8 ชนิดด้วยกัน ซึ่งล้วนแต่เป็นปลาที่พบในเขตประเทศไทยทั้งนั้น และได้ถูกตั้งชื่อชนิดเพื่อเป็นเกียรติแก่บุคคลในแวดวงการอนุรักษ์ธรรมชาติชาวไทยด้วย ได้แก่ นายสุรพล ดวงแข นักวิชาการสัตว์ป่า, นายสืบ นาคะเสถียร อดีตหัวหน้าศูษย์รักษาพันธุ์สัตว์ป่าห้วยขาแข้ง และนายปลอดประสพ สุรัสวดี อดีตอธิบดีกรมประมงและอดีตอธิบดีกรมป่าไม้
มิลินทปัญหา
มิลินทปัญหา (Milinda Pañha, มิลินฺทปญฺห), นาคเสนภิกษุสูตร (Nāgasenabhiksusūtra, นาคเสนภิกฺษุสูตร) หรือ ปัญหาพระยามิลินท์ เป็นเอกสารทางศาสนาพุทธช่วง 100 ปีก่อนคริสต์ศักราชจนถึงคริสต์ศักราช 200 อ้างถึงบทบันทึกการสนทนาระหว่างพระนาคเสน (Nāgasena, นาคเสน) นักบวชทางพุทธศาสนา กับพระยามิลินท์ (Milinda, มิลินฺท) หรือพระเจ้าเมนันเดอร์ที่ 1 แห่งแบ็กเตรีย กษัตริย์ชาวโยนก (คือชาวกรีก) ผู้ครองกรุงสาคละ (Sagala; ปัจจุบันคือเมืองซีอัลโกต ประเทศปากีสถาน) โดยเนื้อหาจะกล่าวถึงการปุจฉาวิสัชนาเกี่ยวกับปัญหาหลักธรรมต่าง ๆ ตั้งแต่หลักธรรมพื้นฐานไปจนถึงหลักธรรมชั้นสูงคือการบรรลุนิพพาน ผู้อ่านสามารถเข้าใจหลักธรรมทางพุทธศาสนาได้โดยง่าย
มิลินทปัญหา ได้รับการยกย่องอย่างมากในประเทศพม่า โดยถูกรวมไว้ในพระไตรปิฎกภาษาบาลีหมวดขุททกนิกาย ส่วนฉบับย่อถูกรวมไว้ในพระคัมภีร์ของนิกายมหายานฉบับภาษาจีน ในประเทศไทยเพิ่งมีการแปล มิลินทปัญหา จากภาษาสิงหลเป็นไทยครั้งแรกในรัชสมัยพระบาทสมเด็จพระนั่งเกล้าเจ้าอยู่หัว แต่ไม่ปรากฏชื่อผู้แปล
ในเอกสารฉบับจีนมี นาคเสนภิกษุสูตร ซึ่งเนื้อหาสอดคล้องกับสามบทแรกของ มิลินทปัญหา ถูกแปลในยุคราชวงศ์จิ้นตะวันออก ตรงกับ ค.ศ. 317–420
โกลดา เมอีร์
โกลดา เมอีร์ (גּוֹלְדָּה מֵאִיר‎, 3 พฤษภาคม 2441 - 8 ธันวาคม 2521) เป็นนายกรัฐมนตรีคนที่สี่ของอิสราเอล
โกลดา เมอีร์ เดิมชื่อว่า โกลดา มาโบวิตช์ (Голда Мабович) เกิดที่ชุมชนชาวยิวในเมืองเคียฟ จักรวรรดิรัสเซีย (ปัจจุบันคือ ประเทศยูเครน) เมื่อเธออายุได้ 6 ขวบ บิดาได้ย้ายไปอยู่นิวยอร์กตามลำพังเพื่อหางานทำ และพาครอบครัวทั้งหมดย้ายมาอยู่สหรัฐอเมริกา ในปี พ.ศ. 2449 โดยอาศัยอยู่ที่เมืองมิลวอคี รัฐวิสคอนซิน โกลดาเติบโตที่เมืองนี้ เธอแต่งงานกับมอร์ริส เมเออร์สันและเข้าร่วมลัทธิไซออนิสม์ในปาเลสไตน์ จนเป็นกำลังสำคัญคนหนึ่งของพรรคแรงงานไซออนิสต์ ในการเจรจากับบริเตนเพื่อก่อตั้งประเทศอิสราเอล หลังสิ้นสุดสงครามโลกครั้งที่สอง